গ্ত্সো-স্ক্যেস-র্দো-র্জে

গ্ত্সো-স্ক্যেস-র্দো-র্জে () (?- ১৫১০) তিব্বতের রিং-স্পুংস-পা রাজবংশের এক রাজপুরুষ ছিলেন, যিনি ১৪৯১ থেকে ১৪৯৯ খ্রিষ্টাব্দের মধ্যে ফাগ-মো-গ্রু-পা রাজবংশের উত্তরাধিকারীর নাবালকত্বের জন্য মধ্য তিব্বত শাসনের সুযোগ পান।

 রাজত্ব 
গ্ত্সো-স্ক্যেস-র্দো-র্জে ছিলেন রিং-স্পুংস-পা রাজবংশের প্রথম রাজা নোর-বু-ব্জাং-পোর চতুর্থ পুত্র ছিলেন। নোর-বু-ব্জাং-পোর অপর এক পুত্র কুন-তু-ব্জাং-পো রিং-স্পুংস-পা রাজবংশের দ্বিতীয় রাজা হিসেবে ক্ষমতালাভ করলে তিনি ইয়ার্লুং উপত্যকার খার্তোগ অঞ্চলটি শাসনের অধিকার পান।Giuseppe Tucci, Deb T'er Dmar Po Gsar Ma. Rome 1971, p. 223Giuseppe Tucci, Tibetan Painted Scrolls. Rome 1949, p. 642. ১৪৯১ খ্রিষ্টাব্দে রিং-স্পুংস-পা রাজবংশের তৃতীয় রাজা দোন-য়োদ-র্দো-র্জের আমলে ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর মৃত্যু হলে গ্ত্সো-স্ক্যেস-র্দো-র্জে ফাগ-মো-গ্রু-পা রাজবংশের সিংহাসনের উত্তরাধিকারী ঙ্গাগ-দ্বাং-ব্ক্রা-শিস-গ্রাগ্স-পার নাবালকত্বের সুযোগে ফাগ-মো-গ্রু-পা রাজ্যের অভিভাবক হয়ে যান।Giuseppe Tucci, Tibetan Painted Scrolls. Rome 1949, p. 693.Tsepon W.D. Shakabpa, Tibet. A Political History. Yale 1967, p. 87-8. রিং-স্পুংস-পা রাজবংশের রাজা দোন-য়োদ-র্দো-র্জে এবং ঐ বংশের রাজপুরুষ গ্ত্সো-স্ক্যেস-র্দো-র্জে মধ্য তিব্বতের দ্বুস ও গ্ত্সাং উভয় অঞ্চলের শাসন করলেও ওই অঞ্চলের রাজনৈতিক অস্থিরতা চলতেই থাকে। গ্ত্সো-স্ক্যেস-র্দো-র্জে দ্বস শাসন চলাকালীন দোন-য়োদ-র্দো-র্জে লাসা অধিকার করেন এবং কার্মা-ব্কা'-ব্র্গ্যুদ ধর্মসম্প্রদায়ের বৌদ্ধরা দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনে বাধা সৃষ্টি করে।Per K. Sorensen & Guntram Hazod, Rulers on the Celestial Plain, Wien 2007, p. 502. ১৪৯৯ খ্রিষ্টাব্দে দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। ১৫১০ খ্রিষ্টাব্দে গ্ত্সো-স্ক্যেস-র্দো-র্জের মৃত্যু হলে দোন-য়োদ-র্দো-র্জের সঙ্গে ঙ্গাগ-দ্বাং-ব্ক্রা-শিস-গ্রাগ্স-পার মধ্যে একটি সামরিক লড়াই শুরু হলেও দ্রুত তাদের মধ্যে মধ্যস্থতা হয়ে যায়।

 তথ্যসূত্র 

বিষয়শ্রেণী:১৫১০-এ মৃত্যু
বিষয়শ্রেণী:রিনপুংপা রাজবংশ
বিষয়শ্রেণী:ফাগমোদ্রুপা রাজবংশ
বিষয়শ্রেণী:১৪৫০-এ জন্ম